อาการมีตุ่ม คล้ายตุ่มสิว เริ่มแรกเกิดจากการคัน จากนั่นก็เป็นตุ่มคล้ายผุพอง ตุ่มมีลักษณะเหมือนผุพอง หัวแข็ง ขุ่น คันนิดหน่อย และเจ็บเวลาที่เสียดสีกับกางเกงใน ชอบเป็นหลังจากหมดประจำเดือนทุกครั้ง พึ่งเริ่มเป็นได้ช่วง มิ.ย 63 เกือบจะเป็นปีละค่ะ เดือนละครั้ง หรือ สองเดือนครั้ง ถึงจะมีอาการซ้ำๆแบบนี้ค่ะ ไม่ทราบเหมือนกันว่าเกิดจากอะไร และเป็นอะไรกันแน่ค่ะ อยากทราบวิธีรักษาเบื้องต้น และมีเกณฑ์ที่จะหายเป็นปกติรึเปล่าค่ะ กังวลมากๆเลยค่ะ และก็ไม่กล้าที่จะไปพบแพทย์
สวัสดีค่ะ อาการมีเม็ดตุ่มคล้ายสิว บาครั้งเป็นเหมือนตุ่มพุพอง หัวแข็ง คันเล็กน้อยตรงบริเวณอวัยวะเพศหญิงนั้น อาจจะเกิดจาก ตุ่มจากรูขุมขนอักเสบ การติดเชื้อราที่มีสาเหตุจากความอับชื้นเช่นในช่วงที่มีประจำเดือน หรือเป็นโรคติดต่อทางเพศสัมพันธ์เช่นเริม หูดหงอนไก่ หูดข้าวสุด แผลหนองใน แผลริมอ่อนซึ่งถ้าเป็นๆหายๆ สัมพันธ์กับรอบเดือน อาจเป็นตุ่มจากการอักเสบของรูขุมขน หรือการอับชื้นบริเวณดังกล่าวได้เช่นกันแนะนำการเปลี่ยนผ้าอนามัยบ่อยๆ รักษาความสะอาดที่บริเวณอวัยวะเพศขณะมีประจำเดือนให้ดี ยังไม่ซื้อยาใดๆมาใช้เอง ถ้าอาการยังเป็นมากต่อเนื่อง เจ็บปวดมาก ควรจะไปพบแพทย์เพื่อตรวจร่างกายให้ได้การวินิจฉัยที่แน่ชัดและรักษาตามสาเหตุให้หายขาด ไม่ต้องกลัวหรืออายที่จะไปพบแพทย์ค่ะ